कूलिंग प्रोडक्ट, सॉफ्ट ड्रिंक्स की डिमांड बढ़ी, फरवरी में 7-25% तक चढ़ी कीमतें
February sees Increase in AC-Fridge Sales; What month do air conditioners go on sale? इस महीने एसी-फ्रिज की बिक्री 10% से ज्यादा बढ़ी है। सॉफ्ट ड्रिंक, दूध से तैयार पेय, पानी और आइसक्रीम भी ज्यादा बिकने लगे हैं। इसके चलते इनके दाम 7-25% बढ़ गए हैं
इस महीने एसी-फ्रिज की बिक्री 10% से ज्यादा बढ़ी है। सॉफ्ट ड्रिंक, दूध से तैयार पेय, पानी और आइसक्रीम भी ज्यादा बिकने लगे हैं। इसके चलते इनके दाम 7-25% बढ़ गए हैं। आगामी महीनों में बिक्री और बढ़ने के आसार हैं। ऐसे में कंपनियों ने उत्पादन बढ़ाना शुरू कर दिया है।
दरअसल, देश के उत्तरी और पश्चिमी हिस्से में दिन का तापमान कई वर्षों का रिकॉर्ड छू रहा है। फरवरी में अमूमन ऐसा नहीं होता। इसके चलते गर्मियों में इस्तेमाल होने वाले प्रोडक्ट्स की डिमांड बढ़ने लगी है। नतीजतन एलजी ने तीन शिफ्टों में काम शुरू कर दिया है। गोदरेज अप्लायंसेस और पैनासोनिक जैसी कंपनियां भी एसी-फ्रिज का प्रोडक्शन 100% तक बढ़ा रही हैं।
ये कंपनियां कर रहीं सप्लाई बढ़ाने की तैयारी
FMCG कंपनियां भी बढ़ाने लगीं उत्पादन
एसी-फ्रिज जैसे ह्वाइट गुड्स के साथ ही FMCG प्रोडक्ट्स का भी उत्पादन बढ़ाया जा रहा है। कंसल्टेंसी फर्म रेडसीर के विश्लेषकों ने एक नोट में कहा, ‘2023 में गर्मियों में इस्तेमाल होने वाले कुछ प्रोडक्ट्स की तगड़ी बिक्री की उम्मीद है।’ ये नोट हिंदुस्तान यूनिलीवर, नेस्ले, आईटीसी और स्पेंसर्स रिटेल जैसी कंपनियों की बिक्री के आउटलुक पर आधारित है।